Tom jam sriuba

Tom jam sriuba (, ) – tailandietiškas patiekalas, aštrių ir rūgščių sriubų grupė. Tajų kalba tom reiškia „virti“, o jum – „maišyti“.

Kitos giminingos tajų virtuvės sriubos yra tom kha (su stipriu kokosų pieno ir galangalio skoniu), tom khlong (iš džiovintos žuvies su tamarindu), tom som (nenaudojanti citrinžolės), tom saeb (iš kiaulienos ar jautienos kaulų) ir pan.

 Aprašymas 
Manoma, kad tradicijos šaknys yra Indijoje, kur randama aštriai rūgščios krevečių sriubos virimo tradicija„Tom Yum“. Parawan’s Thai Cooking Class. Archived from the original on 9 August 2022.. Iš pradžių tai buvo išimtinai žuvies sriuba, kadangi mėsos valgymą draudė budizmo priesaikai. Centrinis Tailandas, kuriame gausu vandens gėrybių (žuvies, krevečių, kalmarų, moliuskų ir pan.) gaunamų tiek jūroje, tiek upėse, tiek ežeruose, buvo ypač tinkamas vystytis šiam patiekalui. Vėliau, XIX a. išsivystė ir mėsiški šios sriubos variantai.

Sriubai naudojamas vandens, kokosų pieno arba sultinio pagrindas. Į jį dedamos įvairios prieskoninės žolės (citrinžolė, galangalis, raudonasis pipiras, imbieras, česnakas ir pan.), kurios ilgai verdamos, kad perduotų skonį. Vėliau jos yra išgriebiamos„Tom Yum Soup (Tom Yum Goong) Recipe“. Retrieved 1 May 2023.. Supaprastinant šį procesą pastaruoju metu dažnai naudojama speciali tom jam pasta, kurioje sudėti jau grūsti prieskoniai.
Sriuboje taip pat verdami įvairūs ingredientai (žuvis, jūros gėrybės, mėsa ir pan.), dėl ko gaunamos įvairos tom jam variacijos:
 Tom yam nam sai (), skaidraus sultinio sriuba
 Tom yam nam khon () variantas su žuvimi, spragintu raudonuoju pipiru ir žaliu mangu, atsirdęs XIX a,. pabaigoje.
 Tom yam kathi () – verdama su kokosų pienu, tačiau skiriasi nuo jai giminingos tom kha, kurioje naudojama gausiau kokosų pieno ir galangalio.
 Tom yum kung () – krevečių sriuba, šiuo metu populiariausias variantas
 Tom yam pla () skaidraus sultinio žuvies sriuba. Ilgą laiką tai buvo populiariausias tom jam sriubos variantas Tailande.
 Tom yam gai () vištienos sriuba
 Tom yam po taek () arba tom yam thale () jūros gėrybių sriuba, kuriai naudojanos krevetės, kalmarai, moliuskai, žuvies gabaliukai.
 Tom yam kha mu () kiaulės kojų sriuba.
 Tom yam sikhrong kraduk on (), kiaulienos šonkauliukų sriuba.

Išvirta sriuba uždaroma papildomais prieskoniais: žuvies padažu, laimo sultimis (kurios suteikia specifinį rūgštų skonį), arba specialiu mišiniu (). Sriuba tiekiama gausiai pagardinta kalendra, dažniausiai valgoma su ryžiais.

 Krevečių tom jam sriuba 

Iš visų tom jam variacijų šiuo metu populiariausia krevečių tom jam. Seniausias jos receptas aptinkamas 1898 m. receptų knygojeStudents of Harriet M. House School For Girls at Wang Lang, Bangkok. (1898). Pathanukrom Khong Khao Khong Wan Yang Farang Lae Siam [Lexicon Dictionary of Sweet and Savory Recipes in Western and Siamese Styles] ปะทานุกรม การทำของคาวของหวานอย่างฝรั่งแลสยาม (in Thai). Bangkok: American Teacher Printing. Tačiau vėliau receptas stipriai transformavosi ir dabartinę formą įgijo XX a. viduryje. Sriuba ypač išpopuliarėjo tarp turistų vystantis Tailando turizmo industrijai.

Verdant sriubą naudojamas krevečių arba vištienos sultinys gardinamas tokiais prieskoniais kaip citrinžolė, citrus hystrix, galangalis, raudonasis pipiras, imbieras, pomidorai, grybai. Sriuba uždaroma laimo sultimis, žuvų padažu, kalendrų lapais. Tradicinė sriuba yra skaidri (nam sai), tačiau žinomas ir jos variantas pagardintas kokosų pienu arba garintu pienu (nam khon).

Tailande ši sriuba vertinama ir kaip gydanti: jai naudojami prieskoniai, žolės, kiti ingredientai žinomi dėl savo priešvėžinių, nervinę sistemą balansuojančių, imunitetą stiprinančių savybiųPolizzi, Nick and Polizzi, Michelle. (2023). The Sacred Cookbook: Forgotten Healing Recipes of the Ancients. San Diego, CA: Hay House LLC. p. 74. ISBN 978-140-1-97887-7.

Dėl savo svarbos Tailando kultūroje krevečių tom jam sriuba 2011 m. buvo užregistruota kaip Tailando kultūros paveldas. 2024 m. ji įrašyta į UNESCO nematerialaus pasaulio paveldo sąrašąTomyum Kung.

 Kitos pasaulio paveldu pripažintos sriubų tradicijos 
 Barščiai ()
 Nengmjonas ()
 Džumu sriuba ()

 Nuorodos 

Kategorija:Sriubos
Kategorija:Tailando kultūra
Kategorija:Jūros gėrybių valgiai